**EELNÕU 2021/19**

 **KOMISJONID:**

|  |  |
| --- | --- |
| eelarve- ja arengu- |  |
| haridus- | JK |
| kultuuri-ja spordi-  |  |
| majandus-ja keskkonna- |  |
| revisjoni- |  |
| sotsiaal-  |  |

**VILJANDI LINNAVOLIKOGU**

OTSUS

### 16. detsember 2021 nr

Esindajate määramine Viljandi linna haridusasutuste

hoolekogudesse

Põhikooli- ja gümnaasiumiseaduse § 73, koolieelse lasteasutuse seaduse § 24 ning huvikooli seaduse § 17 alusel Viljandi Linnavolikogu

**o t s u s t a b:**

1. Nimetada Viljandi linna haridusasutuste hoolekogudesse järgnevad Viljandi Linnavolikogu esindajad:

* 1. Viljandi Jakobsoni Kool
	2. Viljandi Kaare Kool
	3. Viljandi Kesklinna Kool
	4. Viljandi Paalalinna Kool
	5. Viljandi Täiskasvanute Gümnaasium
	6. Viljandi Lasteaed Karlsson
	7. Viljandi Kesklinna Lasteaed
	8. Viljandi Lasteade Krõllipesa
	9. Viljandi Lasteaed Männimäe
	10. Viljandi Huvikool
	11. Viljandi Kunstikool
	12. Viljandi Muusikakool

1.13.Viljandi Spordikool

2. Tunnistada kehtetuks Viljandi Linnavolikogu 30.11.2017 otsus nr 20 „Esindajate määramine Viljandi linna haridusasutuste hoolekogudesse“.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Riina Viileberg

**Esitatud:**

**Esitaja:** Viljandi Linnavalitsus **Ettekandja:** Kristjan Mändmaa

**Lk arv:** 5

**Hääletamine:** nõudmisel

Seletuskiri

**Esindajate määramine Viljandi linna haridusasutuste**

**hoolekogudesse**

Eelnõu eesmärk on nimetada Viljandi linna haridusasutuste hoolekogudesse pidajate esindajad.

Vastavalt Põhikooli- ja gümnaasiumiseaduse § 73, Koolieelse lasteasutuse seaduse § 24 ning Huvikooli seaduse § 17 kuuluvad haridusasutuste hoolekogudesse ka pidajate esindajad. Munitsipaalharidusasutuse pidaja eelpool nimetatud seaduste mõistes on kohalik omavalitsus.

**Põhikooli- ja gümnaasiumiseadus**

§ 73. Hoolekogu

 (1) Hoolekogu on alaliselt tegutsev organ, kelle ülesanne on kooli õpilaste, õpetajate, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine. Hoolekogu moodustatakse ja selle töökord kehtestatakse kooli pidaja kehtestatud korras.

(11) Hoolekogu:

1) osaleb kooli arengukava ettevalmistamisel ning annab selle kohta enne kinnitamist oma arvamuse;

2) annab arvamuse kooli põhimääruse kehtestamiseks ja muutmiseks;

3) annab arvamuse kooli õppekava kehtestamiseks ja muutmiseks, sealhulgas nõusoleku muuta käesoleva seaduse §-s 15 sätestatud korras õppeainete nimistut;

4) annab nõusoleku suurendada erandjuhul põhikooli õpilaste arvu klassis;

5) annab arvamuse kooli vastuvõtu tingimuste ja korra eelnõule;

6) annab nõusoleku valdkonna eest vastutava ministri kehtestatud koolivaheaegade muutmiseks;

7) annab arvamuse kooli kodukorra kehtestamiseks ja muutmiseks;

8) kehtestab kooli õppealajuhataja, õpetajate, tugispetsialistide ning teiste õppe- ja kasvatusalal töötavate isikute ametikohtade täitmiseks korraldatava konkursi läbiviimise korra;

9) annab arvamuse direktori vaba ametikoha täitmiseks korraldatava konkursi läbiviimise korra kohta;

10) annab arvamuse munitsipaalkooli eelarve projekti kohta;

11) annab arvamuse arenguvestluse korraldamise tingimuste ja korra eelnõu kohta;

12) annab arvamuse kooli sisehindamise korra kohta;

13) annab arvamuse kooli palgakorralduse põhimõtete kohta;

14) annab arvamuse õpilaskodu kodukorra kohta;

15) annab hinnangu huvitegevuse, pikapäevarühma ja õpilaskodu vajaduse ja töökorralduse kohta;

16) annab arvamuse kooli ümberkorraldamise ja tegevuse lõpetamise kohta;

17) täidab teisi seadusega või seaduse alusel antud õigusaktidega talle pandud ülesandeid ning teeb kooli pidajale ettepanekuid kooliga seotud küsimuste paremaks lahendamiseks.

(2) Põhikooli hoolekogusse kuuluvad kooli pidaja, õppenõukogu, vanemate, vilistlaste ning kooli toetavate organisatsioonide esindajad, kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust. Kui põhikoolis on moodustatud õpilasesindus, kuulub hoolekogu koosseisu täiendavalt õpilasesinduse nimetatud esindaja.

(3) Gümnaasiumi hoolekogusse kuulub täiendavalt õpilaste esindaja. Muus osas kohaldatakse põhikooli hoolekogu koosseisu kohta sätestatut.

(4) Ühe asutusena tegutseva põhikooli ja gümnaasiumi hoolekogu koosseisu kuulub vähemalt kaks õppenõukogu esindajat, kellest üks esindab põhikooli ja teine gümnaasiumi õpetajaid, ning nii põhikooli- kui ka gümnaasiumiõpilaste vanemate esindajad. Muus osas kohaldatakse gümnaasiumi hoolekogu koosseisu kohta sätestatut.

(5) Ühe asutusena tegutseva üldhariduskooli ja lasteasutuse hoolekogu koosseisu kuulub vähemalt kaks õppenõukogu esindajat, kellest üks esindab kooli ja teine lasteasutuse õpetajaid, ning nii kooli õpilaste vanemate kui ka lasteasutuse laste vanemate esindajad. Muus osas kohaldatakse põhikooli või gümnaasiumi hoolekogu koosseisu kohta sätestatut.

(6) Koolis, kus toimub üksnes mittestatsionaarne õpe, ei kuulu hoolekogusse vanemate esindajad. Muus osas kohaldatakse gümnaasiumi või ühe asutusena tegutseva põhikooli ja gümnaasiumi hoolekogu koosseisu kohta sätestatut.

(7) Ühe asutusena tegutseva üldhariduskooli ja huvikooli hoolekogu koosseisu kuulub täiendavalt õppenõukogu esindaja, kes esindab huvikooli õpetajaid, ning üks huvikooli õppurite esindaja. Kui sellises koolis tegutseb huvikooli õpilasomavalitsus, kuulub hoolekogusse ka selle esindaja. Kui sellises huvikoolis õpivad ka alaealised, kuulub hoolekogusse ka huvikooli lastevanemate esindaja.

(8) Hoolekogu koosseisu kuuluvate vanemate, vilistlaste ja kooli toetavate organisatsioonide esindajad ei tohi kuuluda koolitöötajate hulka.

(9) Hoolekogu valib enda hulgast esimehe ja aseesimehe. Hoolekogu koosolekud toimuvad õppeaasta kestel vähemalt üks kord nelja kuu jooksul.

(10) Direktor on hoolekogu ees aruandekohustuslik.

(11) Õpilasel ja vanemal on õigus pöörduda kooli hoolekogu poole õpetamist ja kasvatamist puudutavate vaidlusküsimuste korral.

**Koolieelse lasteasutuse seadus**

§ 24. Hoolekogu

(1) Hoolekogu on alaliselt tegutsev organ, kelle ülesanne on jälgida, et õppe- ja kasvatustegevus vastaks laste arengule ja huvidele ning teha sellesuunalist koostööd lasteasutuse personaliga.

(2) Lasteasutuse hoolekogusse kuuluvad õpetajate esindaja, iga rühma vanemate esindaja ja valla või linna esindaja.

(3) Hoolekogu:

1) kuulab ära direktori aruande lasteasutuse õppe- ja kasvatustegevusest ning majandamisest;

2) annab direktorile ja valla- või linnavalitsusele soovitusi lasteasutuse eelarve koostamisel ja eelarvevahendite otstarbekaks kasutamiseks;

3) teeb direktorile ja valla- või linnavalitsusele ettepanekuid lastele soodsa arengukeskkonna tagamiseks;

4) osaleb oma esindaja (esindajate) kaudu direktori vaba ametikoha täitmiseks korraldatud konkursi komisjoni töös;

5) otsustab lapse toidukulu päevamaksumuse;

6) otsustab teisi käesoleva seaduse või valla- või linnavolikogu otsusega hoolekogu pädevusse antud küsimusi.

(4) Hoolekogul on õigus saada direktorilt ning valla- või linnavalitsuselt oma tööks vajalikku informatsiooni.

(5) Oma töö korraldamiseks valib hoolekogu oma liikmete hulgast esimehe ja tema asetäitja.

(6) Hoolekogu töövorm on koosolek, mis toimub vähemalt üks kord kvartalis hoolekogu esimehe või direktori ettepanekul.

**Huvikooli seadus**

§ 17. Huvikooli hoolekogu

(1) Huvikooli hoolekogu suunab huvikooli tegevust ning teeb ettepanekuid huvikooli direktorile ja kooli pidajale huvikooli arengu, vara ja eelarvega seotud küsimustes. Kooli pidaja moodustab viie- kuni üheksaliikmelise hoolekogu.

(2) Hoolekogu liikmed on kooli pidaja ja huvikooli toetavate organisatsioonide esindajad, õppe- ja kasvatustegevusega seotud koolitöötajate ja õppurite esindaja või õpilasomavalitsuse olemasolul selle esindaja. Huvikoolis, kus õpivad ka alaealised, kuulub hoolekogusse ka lastevanemate esindaja.

(3) Huvikooli hoolekogu:

1) teeb vajadusel kooli pidajale ettepaneku järelevalve teostamiseks huvikooli tegevuse üle;

2) kuulab ära huvikooli direktori aruande huvikooli tegevuse ja eelarve täitmise kohta ning edastab selle koos omapoolse hinnanguga kooli pidajale;

3) kuulab ära direktori koostatud eelarveprojekti ning edastab selle koos omapoolse hinnanguga kooli pidajale;

4) teeb ettepanekuid huviala õppekava või õppekorralduse muutmiseks;

5) teeb ettepanekuid huvikooli põhimääruse muutmiseks.

(4) Huvikooli hoolekogu teeb üksikküsimustes otsuseid.

Eelnõu sisuks on Viljandi linna haridusasutuste hoolekogudesse kooli pidaja poolsete esindajate määramine.

Kehtiva seadusandluse kohaselt saab määrata koolieelse lasteasutuse hoolekogusse ühe pidaja esindaja. Üldhariduskoolide ja huvikooli hoolekogudes olevate pidaja esindajate arvu ei ole määratletud, kuid hoolekogus peavad enamuse hoolekogu koosseisust moodustama vanemate, vilistlaste ja kooli toetavate organisatsioonide esindajad. Huvikooli hoolekogus võib olla kokku 5-9 liiget, mille loetelu on toodud eelnevalt seaduse väljavõttes,

Rahalist kulu või tulu antud otsusega Viljandi linnale ei kaasne.

(allkirjastatud digitaalselt)

Riina Viileberg

haridusspetsialist